Simeon Solomon

Simeon Solomon (9 October 1840 – 14 August 1905) wis a Inglish Pre-Raphaelite penter.

Simeon wis born intil a kenspeckle Ebreuish familie. He wis the aicht an last bairn born tae kenspeckle merchand Meyer Solomon an airtist Kathe Levey. Simeon wis a younger brither tae fellae penters Abraham Solomon (1824-1862) an Rebecca Solomon (1832-1886).

Born an educate in Lunnon, Solomon stairtit gittin lecturs in pentin fae his aulder brither aboot 1850. He stairtit at Carey's Airt Academie in 1852. His audlder sister first exhibeetit her warks at the Ryal Academy athin the same year.

As a student at the Ryal Academy Schuils, Simeon wis introduced throu Dante Gabriel Rossetti tae ither members o the Pre-Raphaelite circle, includin the poet Algernon Charles Swinburne an the penter Edward Burne-Jones in 1857. His frist exhibeetion wis at the Ryal Academie in 1858. He conteenad tae haud exhibeetions o his wark at the Ryal Academie atween 1858 an 1872. In addeetion tae the leeterar pentins favoured bi the Pre-Raphaelite schuil, Solomon's subjects aften included scenes frae the Ebreu Bible an genre pentins shawin Jewish life an reetuals.

In 1873 his career wis cuttit short whan he wis liftit in a public toilet in Lunnon an chairged wi undacent exposure. He wis feyed tae ser aichten month' haurd laubour in the jyle, but this wis later reduced tae polis superveesion. He flew tae the French Thrid Republic. He wis houaniver liftit again in 1874, an syne wis feyed tae spend three month in the jyle.

In 1885 he wis admeetit tae the puirhoose whaur he continad tae mak warks; houaniver, his life an ingine wis scaudered bi alcoholism. Twintie year efter in 1905, he dee'd frae wimples brocht on bi his alcoholism. He wis birriet in a Ebreu cemetery in Willesden.

Ensaumples o his wark is on permanent shaw at the Victoria an Albert Museum an at Leighton Hoose.

 Fremmit airtins 

 Biographical Timeline
 Selection of Solomon's work 
 A more detailed profile of him 
 A profile of his brother Abraham 
 A profile of his sister Rebecca 

Category:1840 births
Category:1905 daiths
Category:Pre-Raphaelite penters
Category:19t-century Inglis penters
Category:Inglis male penters
Category:20t-century Inglis penters
Category:Artists' Rifles sodgers
Category:Buirials at Willesden Jewish Seemetry
Category:Inglis Jews
Category:Jewish penters
Category:Gay airtists
Category:LGBT Jews
Category:LGBT airtists frae the Unitit Kinrick
Category:LGBT fowk frae Ingland
Category:Orientalist penters
Category:Penters frae Lunnon
Category:Fowk prosecutit unner anti-homosexuality laws
Category:Ryal Society o Portrait Penters
Category:Fowk frae the Ceety o Lunnon